Աղքատությունը Կոլումբիայում

## Աղքատության վիճակագրություն
մինի|Աղքատության մակարդակը Կոլումբիայում, 2002-2016թթ եկամուտներով պայմանավորված աղքատություն, եկամուտներով պայմանավորված աղքատության ծայրահեղ աստիճան և բազմաչափ աղքատություն
2017 թվականին Վիճակագրության ազգային վարչական վարչությունը  (DANE) հաղորդել է, որ բնակչության 26,9% - ը ապրում էր աղքատության շեմից ցածր, որից 7,4%-ը «ծայրահեղ աղքատության» մեջ է: Բազմաչափ աղքատության մակարդակը կազմել է բնակչության 17.0%-ը: 

### Գործազրկություն
2017 թվականին գործազրկության միջին մակարդակը կազմել է 9,4 %, չնայած ոչ ֆորմալությունը աշխատաշուկայի առջև ծառացած ամենամեծ խնդիրն է (ֆորմալ աշխատողների եկամուտները 5 տարվա ընթացքում աճել են 24,8% - ով, մինչդեռ ոչ ֆորմալ աշխատողների աշխատանքային եկամուտներն աճել են ընդամենը 9%-ով):

### Անհավասարություն
Համաշխարհային բանկի տվյալներով՝ Կոլումբիայում Ջինիի գործակիցը (հարստության բաշխման անհավասարության ցուցանիշ) 2000 թվականին կազմել է 0,587, իսկ 2013 թվականին՝ 0,535, ինչը Կոլումբիան հավասարեցնում է Չիլիին, Պանամային, Բրազիլիային և Հոնդուրասին՝ որպես հարստության առավել անհավասար բաշխման առումով Լատինական Ամերիկայի երկրներ:

## Առնչվող խնդիրներ
### Գրագիտություն
2015 թվականին 15 և բարձր տարիքի բնակչության 94,58%-ը գրանցվել է որպես գրագետ, այդ թվում՝ 15-24 տարեկան բնակչության 98,53%-ը:

### Թերսնուցում
2010 թվականին Կոլումբիայում մինչև 5 տարեկան երեխաների 3.4%-  տառապում էր գլոբալ թերսնուցումից (համապատասխան տարիքի համար անբավարար քաշ) և մինչև 13%-ը տառապում էր քրոնիկ թերսնուցումից (համապատասխան տարիքի համար անբավարար հասակ): Ավելի վատ էր պատկերը Կոլումբիայի բնիկ ժողովուրդների դեպքում, որոնք նույն կատեգորիաներում գրանցել են համապատասխանաբար 7,5 և 29,5 տոկոս ցուցանիշներ:

## Սոցիալական շերտերը Կոլումբիայում
Կոլումբիայի սոցիալական շերտերը բաժանված են հետևյալ կերպ և կառավարության կողմից լայնորեն օգտագործվում են որպես սոցիալական ապահովության ծրագրերի մշակման, վիճակագրական տեղեկատվության և, որոշ չափով, հողերի բաշխման ուղեցույց՝

Համակարգը **բնակելի անշարժ գույքի օբյեկտների դասակարգում**ն է, որոնք պետք է ստանան հանրային ծառայություններ: Թեպետ **համակարգը հաշվի չի առնում մեկ անձի եկամուտը**, և կանոններն ասում են, որ  պետք է շերտավորվի բնակելի անշարժ գույքը, այլ ոչ թե տնային տնտեսությունները: Բոլոր քաղաքապետերը պետք է իրականացնեն բնակելի անշարժ գույքի շերտավորում իրենց քաղաքում կամ թաղամասում:

1994 թվականին շերտավորման այս քաղաքականությունը ամրագրվեց օրենքով՝ ամենաաղքատ բնակիչներին սուբսիդիաներ տրամադրելու նպատակով: Համակարգը կազմակերպվում է այնպես, որ վերին շերտերում ապրող մարդիկ (5-րդ և 6-րդ շերտեր) ավելի շատ վճարեն այնպիսի ծառայությունների համար, ինչպիսիք են էլեկտրաէներգիան, ջրամատակարարումը և ջրահեռացումը, քան ստորին շերտերի խմբերը: Այս համակարգի քննադատներն ասում են, որ այն խոչընդոտում է սոցիալական շարժունակությանը, մինչդեռ դրա կողմնակիցները պնդում են, որ այն թույլ է տալիս աղքատներին ապրել այն տարածքներում, որտեղ նրանք կկարողանան օգտվել սուբսիդավորված ծառայություններից: Կան բազմաթիվ ուսումնասիրություններ, որոնք ցույց են տալիս, որ սոցիալ-տնտեսական շերտավորումը սուբսիդիաների բաշխման վատ գործիք է: Մասնավորապես, այս ուսումնասիրությունները ցույց են տալիս, որ 1-ին և 2-րդ շերտերի տնային տնտեսությունների մեծ տոկոս կա, որոնց սպառման մակարդակը նման է 5-րդ և 6-րդ շերտերի տնային տնտեսությունների մակարդակին (1-ին շերտի տնային տնտեսությունների 18%-ը, 2-րդ շերտի տնային տնտեսությունների 36%-ը և 3-րդ շերտի տնային տնտեսությունների 66%-ը գտնվում են գտնվում են 4-րդ և 5-րդ քվինթիլներում, 6-րդ շերտի տնային տնտեսությունների 98 տոկոսը նույնպես գտնվում է այս քվինթիլներում):

Այդուհանդերձ, ներկայումս **վճարունակությունը որոշելու համար** կան ավելի հուսալի աղբյուրներ՝

* Առաջինը **հարկային տեղեկատվությունն** է, որտեղ նշվում է յուրաքանչյուր բնակչի եկամուտը: Ներկայիս մոդելում կան մարդիկ, ովքեր ապրում են ցածր եկամուտ ունեցող տարածքներում, բայց բարձր եկամուտ են ստանում:
* Երկրորդը **սուբսիդավորման քաղաքականության** հետ կապված հարցումներն են, ինչպիսիք են **SISBEN**-ը՝ «Սոցիալական ծրագրերի պոտենցիալ շահառուների նույնականացման համակարգ»-ը. ռազմավարություն, որն իրականացվում է տնային այցելությունների միջոցով, որի արդյունքում նույնականացվում են այն անձանց և ընտանիքներին, ովքեր գտնվում են սոցիալ-տնտեսական ծանր վիճակում, գնահատվում է բնակիչների վճարունակությունը:

## Տես նաև
* Երկրների ցուցակն ըստ աղքատության մեջ ապրող բնակչության տոկոսի
* Սոցիալական դասը Կոլումբիայում

## Ծանոթագրություններ

## Արտաքին հղումներ
* National Administrative Department of Statistics